Hamachi (Slovenský) - ArchWiki

# Hamachi (Slovenský)

Hamachi je komerčný (uzavretý) VPN software. Pomocou tohto nástroja môžete prepojiť dva alebo viac počítačov. Využíva sa pri tom ich vlastná virtuálna sieť pre priamu bezpečnú komunikáciu.

## Inštalácia

Nainštalujte balíček logmein-hamachiAUR z repozitára AUR.

## Konfigurácia

### Hamachi 2 (beta)

Konfigurácia Hamachi 2 sa nachádza v `/var/lib/logmein-hamachi/h2-engine-override.cfg` (ak súbor neexistuje, vytvorte ho). Nanešťastie nie je možné nájsť kompletný zoznam konfiguračných nastavení, takže ich tu je len zopár, ktoré je možné použiť.

#### Používanie hamachi v príkazovom riadku ako bežný užívateľ

Aby bolo možné používať `hamachi` v príkazovom riadku bez privilegovaných práv, pridajte nasledujúci riadok do konfiguračného súboru:

    Ipc.User VaseUzivatelskeMeno

#### Automatické nastavenie vlastnej prezývky

Hamachi bežne používa ako prezývku názov počítača(hostname). Ak chcete, aby Hamachi automaticky nastavil vlastnú prezývku po svojom štarte, pridajte nasledujúci riadok do konfiguračného súboru:

    Setup.AutoNick VasaPrezyvka

Prezývku je možné taktiež nastaviť manuálne využitím príkazového riadku `hamachi`:

    # hamachi set-nick VasaPrezyvka

Toto je však nutné robiť po každom spustení Hamachi, takže ak chcete používať rovnakú prezývku, automatické nastavenie (popísané vyššie) je pravdepodobne výhodnejšie.

## Spustenie Hamachi

    # systemctl start logmein-hamachi

Teraz už máte k dispozícii celý balík príkazov. Nie sú zoradené v žiadnom špeciálnom poradí a ich názvy celkom dobre popisujú ich vlastnosti.

    $hamachi set-nick bob
    $hamachi login
    $hamachi create my-net tajneheslo
    $hamachi go-online moja-siet
    $hamachi list
    $hamachi go-offline moja-siet

Pre získanie zoznamu všetkých príkazov spustite:

    $hamachi ?

Note: Ak chcete vykonávať akcie v sietiach, v ktorých ste, tak sa uistite, že ste v nich "online".

### Systemd

AUR balíček logmein-hamachiAUR taktiež zahŕňa pekného malého Systemd démona.

Nasledujúcim príkazom môžete prinútiť spustienie Hamachi po každom nabootovaní pomocou Systemd:

    # systemctl enable logmein-hamachi

Ak chcete ihneď spustiť démona Hamachi, použite tento príkaz:

    # systemctl start logmein-hamachi

## GUI

Na repozitári AUR sa nachádzajú aj nasledujúce grafické frontendy pre Hamachi:

- quamachiAUR (Qt4, Python)
- haguichiAUR (Gtk2, Mono)

## Tiež pozrite

- Domovská stránka projektu

Category:

- Virtual Private Network (Slovenský)