Beginners' Guide/Preparation (Magyar) - ArchWiki

# Beginners' Guide/Preparation (Magyar)

This article or section is out of date.

Reason: Az útmutatóban található leírás elavult, és frissítése szükséges (Discuss in Talk:Beginners' Guide/Preparation (Magyar)#)

Tip: Ez az oldal a teljes Beginners' Guide (Magyar) útmutató egyik részoldala. Ha az útmutatót teljes egészében akarod olvasni, akkor kattints ide.

## Előkészületek

Megjegyzés: Ha egy másik partición lévi már meglévő GNU/Linux disztribúció vagy LiveCD mellé szeretnéd telepíteni, akkor kérlek nézd meg ezt a wiki bejegyzést a teendőid lépéseiről. Ez különösen hasznos tud lenni, ha az Arch-odat VNC vagy SSH segítségével távolról szeretnéd feltenni. Ez az útmutató a hagyományos módon történő telepítést mutatja be.

### Szerezzük be a legfrissebb telepítőt

Az Arch hivatalos telepítőjét itt szerezheted be. A jelenlegi legfrissebb kiadás a 2012.10.06-os és az útmutató ehhez a kiadáshoz tartozik. Az új kiadás előtti telepítők is elérhetőek és letölthetőek innen. Ezek nem hivatalos telepítők, így hivatalos támogatás sincsen hozzájuk Ezeket csak akkor érdemes használni, ha a hivatalos telepítő valamiért nem működne a számítógépeden amihez tartozó drivereket az újabb telepítők tartalmazhatják.

#### A letöltött telepítő épségének ellenőrzése

Töltsd le a jelenlegi telepítőhöz tartozó ellenőrző fájlt innen majd másold be a telepítővel megegyező könyvtárba! A `cd` paranccsal navigálj el abba a könyvtárba, ahova a telepítőt letöltötted, majd használd a `sha1sum` parancsot:

    $ sha1sum --check name_of_checksum_file.txt

Ha azt írja ki, hogy "RENDBEN", a telepítő hibátlan. Ha a "RENDBEN" üzenet nem jelenik meg, töltsd le a megfelelő fájlokat újra.

Az md5sum ellenőrző hasonlóan működik.

#### CD-ről történő telepítés

Írd ki a .iso fájlt egy CD-re vagy DVD-re a számodra megfelelő meghajtóval és szoftverrel, majd indítsd el az Arch Linux telepítőt róla.

Megjegyzés: Az író és a korong minősége változó lehet. Lassú sebességen történő írás ajánlott a biztos eredményhez; Egyesek 4x-es, vagy akár 2x-es írási sebességet ajánlanak. Ha rendellenes viselkedést tapasztalsz, akkor próbáld meg a lehető leglassabb sebességgel írni.

#### Memóriakártyáról vagy pendrive-ról történő telepítés

Ehhez nézd meg a Telepítés pendrive-ról című bejegyzést!

Ez a telepítési mód mind pendrive-ról, mind memóriakártyáról működik, ha támogatja róla a bootolást a BIOS-od.

Ne feledd, hogy a telepítő médiumon lévő összes adatod véglegesen elveszik!

##### Microsoft Windows-os módszer

Töltsd le a telepítő kiírására szolgáló szoftvert innen. Csatlakoztasd a flash eszközöd. Indítsd el a letöltött alkalmazást, válaszd ki a képfájlt (A program alapból csak *.img kiterjesztések között keres, ezért a keresendő telepítőfájlt "*.iso" kiterjesztéssel kell beírnod, hogy láthasd az Arch telepítőt). Válaszd ki a flash eszközödnek megfelelő betűvel ellátott meghajtót, majd kattints az "Write"-ra.

Ezen felül még van számos megoldás, hogy bootolható ISO képet helyezel a pendrivera. Ha problémád akad a pendrive csatlakoztatásával, próbáld meg másik aljzatba dugni, vagy más kábellel csatlakoztatni.

Folytatás az Arch Linux telepítő bootolásával.

#### Telepítés hálózatról

A CD-ről vagy pendriveról bootolás helyett választhatod a .iso fájl hálózatról bootolást is. Ez remekül működik, ha van egy működő szervered. Kérlek további teendőkhöz ezt a bejegyzést nézd meg, ez után pedig itt folytasd Arch Linux telepítő bootolása.

#### Telepítés virtuális rendszerként

A virtuális rendszerként történő feltelepítés egy jó módja annak, hogy megismerd az Arch linuxot és annak telepítési eljárását anélkül, hogy törölnöd kéne a jelenlegi operációs rendszeredet, vagy particionálnod kéne a meghajtódat; valamint az is mellette szól, hogy a telepítés alatt is tudod olvasni ezt az internetes segédanyagot. A virtuális telepítés mellett szól továbbá az Arch felhasználók számára is, hogy a jelenlegi rendszerük megzavarása nélkül tudják kipróbálni az új frissítéseket.

Egy-két példa virtualizáló programra VirtualBox, VMware, QEMU, Xen, Parallels.

A módja, hogy hogyan tudod telepíteni a rendszert virtuális gépként, függ a virtualizáló programodtól, de a folyamat nagyjából így kell kinézzen:

1. Készíts egy virtuális meghajtót a gazdagépen
2. Megfelelően állítsd be a virtuális gépet
3. Bootolj a letöltött .iso képről a virtuális gépben
4. Majd itt folytasd Arch Linux telepítő bootolásával.

A következő bejegyzések hasznosak lehetnek a számodra:

- Arch Linux VirtualBox Guest
- Installing Arch Linux from VirtualBox
- VirtualBox Arch Linux Guest On Physical Drive
- Installing Arch Linux in VMware
- Moving an existing install into (or out of) a virtual machine

### Arch Linux telepítő bootolása

Tip: Az alapvető telepítés memóriaigénye 64 MB RAM.
Tip: A telepítés folyamán az automatikus képernyő kikapcsolás aktiválódhat. Ha aktiválódik, nyomd meg az Alt gombot, hogy visszakapd a képet!

#### Bootolás a meghajtóról

Helyezd be a CD-t, vagy a flash meghajtót amit választottál. A számítógéped BIOS-ában be kell állítanod a helyes bootolási sorrendet. Hogy ezt megtedd, meg kell nyomnod egy gombot (általában `Delete`, `F1`, `F2`, `F11` vagy `F12`) amíg a BIOS logó látható (bekapcsolás utáni hardverellenőrzés).

Főmenü: Ezután a főmenünek kell megjelennie. A billentyűzeten található nyilak segítségével válaszd ki a számodra megfelelő opciót, majd üss `Enter`-t. A menü képfájlonként (.iso) eltérhet.

#### Az operációs rendszer indítása

Válaszd a "Boot Arch Linux" feliratú menüt, majd üss `Enter`-t, ezzel kezdetét veheti a telepítés. A rendszer betöltése után egy karakteres felület fogad. Automatikusan rendszergazdaként (ún. root-ként) leszel bejelentkeztetve.

Megjegyzés: Azok a felhasználók, akik az Arch Linux-ot SSH kapcsolaton keresztül szeretnék telepíteni, ezen a ponton szükségük lehet néhány extra beállításra, azért hogy létre tudják hozni az SSH kapcsolatot közvetlenül a CD környezetbe. Ha ezt a módszert választod, nézd meg az Install from SSH cikket!

Ha Intel videó chipset van a számítógépedben, és a rendszerbetöltés során a képernyő elfeketedik, akkor a kernelmód beállításoknál keresd a megoldást. A megoldás valószínűleg az lesz, hogy újraindítod a gépet, és a főmenüben nyomsz egy `Tab` gombot, hogy a kernel beállításait előhívd. A kernel sor végére szúrd be a következőt:

    i915.modeset=0

Esetleg ezt:

    video=SVIDEO-1:d

ami (amennyiben működik) nem fogja letiltani a kernelmód beállításokat.

További információért olvasd el az Intel bejegyzést.

Ha a képernyő nem nem válik feketévé a bootolás során, de megakad, amikor a kernelt próbálja betölteni, nyomj `Tab` billentyűt, hogy szerkeszd a kernel sort, majd írd bele a következőt:

    acpi=off

Ha ezzel megvagy, csak üss `Entert`, hogy a rendszer az általad megadott opciókkal bootoljon.

#### Billentyűzetkiosztás megváltoztatása

Ha nem amerikai kiosztású billentyűzeted van, akkor a következő paranccsal tudod a billentyűzetkiosztást és a konzol betűkészletét átállítani:

    # km

vagy használd a loadkeys parancsot:

    # loadkeys layout

ahol layout a billentyűzeted kiosztása, mint például `fr` vagy `be-latin1`

#### Dokumentáció

A telepítési útmutató kényelmesen elérhető az általad bootolt live rendszeren is. Ehhez, válts át tty2-re (virtuális konzol #2) az `Alt+F2` billentyűk lenyomásával, majd jelentkezz be mint rendszergazda (root). Ez után használd a `less` parancsot, hogy lapozható formában érd el a dokumentációt:

    # less /usr/share/aif/docs/official_installation_guide_en

Válts vissza tty1-re az `Alt+F1` billentyűzetekkel, hogy folytasd a telepítést. Bármikor visszaválthatsz tty2-re (`Alt+F2`) a telepítés folyamán, ha szükséged van az útmutató segítségére.

Tip: Ne feledd, hogy a hivatalos telepítési útmutató csak az alaprendszer feltelepítését és beállítását tartalmazza. Ha a telepítéssel végeztél, erősen ajánlott a wiki oldalon a telepítés utáni teendőket és az egyéb hasznos beállítások leírását véginézni.
Category:

- Magyar